Clarens is 'n ideale bestemming met baie om te doen - van die vele winkeltjies en restaurante om die plein en staproetes tot die aksiebelaaide aktiwiteite soos "white water rafting", visvang en bergfietsry. Dis die perfekte keuse vir 'n eerste oorslaapplek vir jou toer na die Drakensberg of Lesotho.
Die restaurante maak te vroeg toe in die aande. Definitief die plek om te wees as jy net wil rus in die natuur.
Daar is regtig nie veel om te doen nie, maar dis die perfekte oornagple: - daar is nie die lawaai van groter plekke soos Colesberg nie. Ek sal in die toekoms veel eerder in Trompsburg oorslaap.
Ek moet erken dit is die eerste keer wat ons in die Vrystaat vakansie hou, maar dit lyk vir my dit is 'n ideale provinsie met baie vriendelike mense.
'n Pragtige dorpie en 'n plekkie wat 'n mens verseker moet besoek voor jy Kaap toe gaan. Maak ten minste een keer 'n draai en besoek die dorpie in die daglig om al die mooi raak te sien. Die pad soontoe lyk ook nie te sleg nie.
Bethulie is 'n perfekte halfpad-oorslaapplekkie Kaap toe. Lieflike pad om te ry en fantastiese brug om te sien, 'n regte geskiedkundige plekkie.
Baie winkeltjies en restaurante. Die Portugeuse restaurant se personeel was onvriendelik. Die ander restaurant maak of vroeg toe, of is baie besig, of jy wag vir 'n tafel en as jy een kry, wag jy vir diens en kos. Ons kon rustig deur die sakekern stap in 'n kort tydjie en al die winkels was stapafstand. Die Saterdag was daar ook vele stalletjies op die plein. Dit was duidelik wie was die besoekers/toeriste (stil en rustig), en van die mense van die dorp/omgewing. Die mense van die dorp/omgewing is die wat met klipharde musiek en oop vensters die rustige atmosfeer versteur.
Clarens en die omliggende omgewing is beeldskoon en daar is iets vir almal om te doen. Dit is 'n uitstekende vakansiebestemming!